上海广电集团

上海广电 (集团) 有限公司（SVA），簡稱上廣電，是中華人民共和國上海市歷史丄家做电子显示产品、电视机显示器个國有企業。

 历史 
公司1995年成立个，1997年从上海仪电里向拆分出来变成獨立企業。伊有2家子公司，分別是1986年成立个上海广电电子股份有限公司搭仔上海广电信息产业股份有限公司（原名上海广电股份有限公司、上海广播电视(集团)公司，1990年6月份上海电视一厂、上海无线电四厂等企业组成个，2001年6月28号改名上海广电信息产业股份有限公司）。2003年11月份，上海广电集团帮NEC組建合資企業上广电NEC，生產TFT-LCD面板，必过连年亏钞票。

2009年3月25号，上海市政府成立上广电托管小组，處理上廣電債務。6月7号，上广电集团底下两家上市公司广电电子、广电信息侪发布公告，表示上海仪电集团分别用11.11亿元、10.75亿元个价钿，收购上广电手里向广电电子30.07%、广电信息42.24%个股权。2010年，上廣電業務基本丄向侪畀上儀電哉，必过畀仪电个两家公司名字里向还有得“上廣電”。

 参考 

分类:上海个公司